Leo Mattila

Leo Ilmari (Leo I.) Mattila (9. joulukuuta 1923 Helsinki – 2. maaliskuuta 1979 Helsinki) oli suomalainen kansanedustaja ja kilpa-autoilija.

Liike-elämän parissa työskennellyt Mattila toimi Suomen kansanpuolueen kansanedustajana 1954–1958 ja Liberaalisen kansanpuolueen kansanedustajana 1962–1966. Lisäksi hän kuului Helsingin kaupunginvaltuustoon sekä oli valitsijamiehenä vuosien 1956 ja 1962 presidentinvaaleissa.

Kilpa-autoilijana Mattila voitti muun muassa Eläintarhan ajojen Class B -luokan vuonna 1948. Ralliautoilijana hän osallistui muun muassa Monte Carlo -ralliin kolmesti vuosina 1950, 1953 ja 1959.Helge Nygren ja Juhani Melart: Rallin maailma, s. 31. Helsinki: Otava, 1967.

 Yksityiselämä 
Leo Mattila oli naimisissa kolme kertaa. Ensimmäisestä avioliitosta syntyi tytär, laulaja ja tanssitaiteilija Tuulevi Mattila. Tony Latva ja Petri Tuunainen: Iskelmän tähtitaivas: 500 suomalaista viihdetaiteilijaa, s. 282. Porvoo-Helsinki: WSOY, 2004. Hänen viimeinen puolisonsa Tytti Miinalainen oli Mattilaa 21 vuotta nuorempi. Heidän poikansa on vuonna 1976 syntynyt ruotsinsuomalainen sosionomi ja jalkapalloilija Lasse Mattila.

 Lähteet 


 Viitteet 

 Aiheesta muualla 
 Leo Mattila Niilo Tarvajärven radio-ohjelmassa vuonna 1952 Yleisradion Elävä arkisto.
 Eläintarhan ajot 1948 Yleisradion Elävä arkisto.

Luokka:Kansanedustajat
Luokka:Suomen Kansanpuolueen poliitikot
Luokka:Suomalaiset liberaalit poliitikot
Luokka:Helsingin kaupunginvaltuutetut
Luokka:Helsingin vaalipiiri
Luokka:Suomalaiset autourheilijat
Luokka:Vuonna 1923 syntyneet
Luokka:Vuonna 1979 kuolleet